CELEX: 32007R1439
Language: hu
Date: 2007-12-05 00:00:00
Title: A Bizottság 1439/2007/EK rendelete ( 2007. december 5. ) egyes áruk Kombinált Nómenklatúra szerinti besorolásáról

7.12.2007   
            
            
               HU
            
            
               Az Európai Unió Hivatalos Lapja
            
            
               L 322/8
            
         
      A BIZOTTSÁG 1439/2007/EK RENDELETE
   
   (2007. december 5.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 5-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 580/2007/EK rendelettel (HL L 138., 2007.5.30., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokok
               
            
                  (1)
               
               
                  (2)
               
               
                  (3)
               
            
                  A következő anyagokat tartalmazó (tömegszázalékban), több tapaszból és ragasztócsíkból álló készlet:
                  
                              
                                          —
                                       
                                       
                                          Turmalin
                                       
                                    
                           
                              4
                           
                        
                              
                                          —
                                       
                                       
                                          Kitozán
                                       
                                    
                           
                              5
                           
                        
                              
                                          —
                                       
                                       
                                          Faecet
                                       
                                    
                           
                              30
                           
                        
                              
                                          —
                                       
                                       
                                          Gyöngypor
                                       
                                    
                           
                              4
                           
                        
                              
                                          —
                                       
                                       
                                          Tiszta szilícium
                                       
                                    
                           
                              4
                           
                        
                              
                                          —
                                       
                                       
                                          Glikolsav
                                       
                                    
                           
                              3
                           
                        
                              
                                          —
                                       
                                       
                                          Dextrin
                                       
                                    
                           
                              50
                           
                        A termék csomagolásán szereplő információk alapján a terméket arra szánták, hogy a láb vérkeringésének javításával élénkítsék a laza kötőszövet anyagcseréjét és méregtelenítsék a testet.
                  A tapaszokat a hozzá tartozó ragasztócsíkokkal a talphoz kell rögzíteni és 8–10 órán keresztül kell viselni.
                  A termék összecsukható csomagolásban, egyedi kiszerelésben kapható.
               
               
                  3824 90 98
               
               
                  A termékbesorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 3824, 3824 90 és 3824 90 98 KN-kód szövege határozza meg.
                  A termék nem tekinthető sem bőrápoló készítménynek, sem lábápolásra szolgáló készítménynek, mivel elsősorban nem arra szánták (3304 vámtarifaszámhoz tartozó HR-magyarázat A. 3. és B pontja).
                  A tapaszok adják a termék lényeges jellemzőjét. Az egész testre vonatkozó méregtelenítő hatását nem támasztják alá tudományos eredmények, és nem osztályozhatók sem a 3004, sem a 3005 vámtarifaszám alá. Ezeket máshol nem említett vegyipari készítményként kell osztályozni.